Dinkelsbühl

Dinkelsbühl er en by i den tyske delstaten Bayern. Byen er en av de best bevarte middelalderbyene i Tyskland. Byen er en av tre gjenværende byer i Tyskland med komplett bymur. De øvrige to er Nördlingen og Rothenburg ob der Tauber. Murene rundt byen har fire porter med tårn, og disse er i hovedsak intakte. Bolighusene er for det meste bindingsverkshus. Byen ligger langs Den romantiske veien.

 Geografi 
Dinkelsbühl ligger i Landkreis Ansbach ved elva Wörnitz sydøst for naturparken Frankenhöhe.

 Bydeler 
Dinkelsbühl har 67 bydeler:
 Bernhardswend
 Beutenhof
 Beutenmühle
 Botzenweiler
 Burgstall
 Dinkelsbühl
 Esbach
 Freundstal
 Froschmühle
 Gaismühle
 Gersbronn
 Hammermühle
 Hardhof
 Hardmühle
 Hausertshof
 Hausertsmühle
 Hellenbach Hohenschwärz
 Holzapfelshof
 Hungerhof (Ungerhof)
 Karlsholz
 Kemmleinsmühle
 Kesselhof
 Ketschenweiler
 Knorrenmühle
 Kobeltsmühle
 Langensteinbach
 Lohe
 Lohmühle bei Neustädtlein
 Maulmacher
 Mögelins-Schlößlein
 Mutschach
 Neumühle bei Radwang
 Neumühle bei Weidelbach Neustädtlein
 Oberhard
 Obermeißling
 Oberradach
 Oberwinstetten
 Pfaffenhof
 Radwang
 Rain
 Rauenstadt
 Reichertsmühle
 Reuenthal
 Rosenhof
 Röthendorf
 Rothhof
 Sankt Ulrich
 Scheckenmühle
 Segringen Seidelsdorf
 Sinbronn
 Sittlingen
 Steineweiler
 Tiefweg
 Unsinnige Mühle (Ölmühle)
 Untermeißling
 Unterradach
 Unterwinstetten
 Veitswend
 Waldeck
 Walkmühle
 Weidelbach
 Weiherhaus
 Weißhaus
 Wolfertsbronn

 Historie 
Byen nevnes første gang i 1188 som Burgus Tinkelspuhel i offisielle dokumenter. På 1300-tallet ble byen pantsatt gjentatte ganger, og innbyggerne måtte betale dyrt for å få tilbake sin frihet. Dinkelsbühl mottok viktige privilegier som motytelse. Byen fikk status som riksstad i 1351 og hadde denne status inntil byen ble annektert av Bayern i 1802.

 Severdigheter og museer 
 Deutsches Haus:
Dette er nok det mest kjente huset i byen og ligger like ved St. Georgs-kirken. Huset ble bygget på slutten av 1400-tallet. Det ble oppført av grev Drechel-Deufstetten og huser i dag et hotell og en restaurant.

 Historisches Museum i Spitalhof:
Museet huser tre etasjer med utstillinger som viser byens historie og hvordan dagliglivet artet seg for innbyggerne.

 Museum 3. Dimension ved Nördlinger Tor:
Dette museet byr på hologrammer, optiske illusjoner, oppdagelsen av perspektiv, laserlys og tredimensjonale projeksjoner.

 Galleri 

 Referanser 

 Eksterne lenker 


Kategori:Byer i Bayern
Kategori:Stater og territorier etablert i 1351
Kategori:Stater og territorier opphørt i 1802